CELEX: 32008D0674
Language: hu
Date: 2008-08-13 00:00:00
Title: 2008/674/EK: A Bizottság határozata ( 2008. augusztus 13. ) Magyarország egyes területein a vaddisznók klasszikus sertéspestisének felszámolására vonatkozó terv jóváhagyásáról szóló 2007/683/EK határozat módosításáról (az értesítés a C(2008) 4321. számú dokumentummal történt)

15.8.2008   
            
            
               HU
            
            
               Az Európai Unió Hivatalos Lapja
            
            
               L 220/30
            
         
      A BIZOTTSÁG HATÁROZATA
   
   (2008. augusztus 13.)
   Magyarország egyes területein a vaddisznók klasszikus sertéspestisének felszámolására vonatkozó terv jóváhagyásáról szóló 2007/683/EK határozat módosításáról
   (az értesítés a C(2008) 4321. számú dokumentummal történt)
   (Csak a magyar nyelvű szöveg hiteles)
   (2008/674/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére,
   mivel:
   
               (1)
            
            
               A 2007/683/EK bizottsági határozat (2) jóváhagyta a Magyarország által 2007. július 11-én benyújtott, a vaddisznók klasszikus sertéspestisének a határozat mellékletében meghatározott magyarországi területeken való felszámolására vonatkozó tervet.
            
         
               (2)
            
            
               Magyarország tájékoztatta a Bizottságot a vaddisznók klasszikus sertéspestisének legújabb fejleményéről. A rendelkezésre álló járványügyi információ fényében a vaddisznók sertéspestisének felszámolására vonatkozó tervben meghatározott intézkedések területi hatályát ki kell terjeszteni Heves és Borsod-Abaúj-Zemplén megye egyes területeire.
            
         
               (3)
            
            
               A közösségi jogszabályok átláthatósága érdekében a 2007/683/EK határozat melléklete helyébe ezért e határozat mellékletének szövege lép.
            
         
               (4)
            
            
               A 2007/683/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2007/683/EK határozat mellékletének helyébe e határozat mellékletének szövege lép.
   2. cikk
   Ennek a határozatnak a Magyar Köztársaság a címzettje.
   
      Kelt Brüsszelben, 2008. augusztus 13-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 316., 2001.12.1., 5. o. A legutóbb a 2007/729/EK bizottsági határozattal (HL L 294., 2007.11.13., 26. o.) módosított irányelv.
   
      (2)  HL L 281., 2007.10.25., 27. o. A legutóbb a 2008/159/EK határozattal (HL L 51., 2008.2.26., 21. o.) módosított határozat.
   
      MELLÉKLET
      
         
            „MELLÉKLET
            Azok a területek, amelyeken a vaddisznók klasszikus sertéspestisének felszámolására vonatkozó tervet végre kell hajtani
            Nógrád megye területe és Pest megyének a Dunától északra és keletre, a szlovák határtól délre, Nógrád megye határától nyugatra, az E71-es úttól északra fekvő területe; Heves megye Nógrád megye határától keletre, Borsod-Abaúj-Zemplén megye határától délre és nyugatra, az E71-es úttól északra fekvő területe; valamint Borsod-Abaúj-Zemplén megyének a szlovák határtól délre, Heves megye határától keletre, az E71-es úttól északra és nyugatra, a 37. sz. főúttól (az E71-es út és a 26. sz. főút közötti szakasz) délre és a 26. sz. főúttól nyugatra fekvő területe.”